
Cyflwyniad
Yr amser mae plant yn datblygu mwyaf yw o enedigaeth hyd at saith blwydd oed, mae hi’n hanfodol bwysig felly bod y plant yn derbyn y gefnogaeth gorau posib yn ystod yr amser yma er mwyn hybu ei datblygiad. Mae blynyddoedd cynnar plentyn yn rhoi’r sylfaen ar gyfer ei dyfodol, y pethau sydd o’i amgylch sy’n dylanwadu mwyaf ar y plentyn. Gan gynnwys yr amgylchedd, perthnasau agos a chymysgedd o’r ddau. Bronfenbrenner sy’n son am hyn gyda’r theori System Ecolegol (1979). Mae Bronfenbrenner yn trafod y System Feicro yn ei theori, sy’n cynnwys y perthnasau mwyaf agos sydd gan y plant megis rhieni/gofalwyr, brodyr neu chwiorydd, ffrindiau a staff ysgol. Fel un o’r perthnasau agos yma, rydym ni yn ysgolion yn cael dylanwad enfawr dros y plant ac yn cael cyfrifoldeb i helpu nhw datblygu.
Bydd yr aseiniad yma yn trafod proffil disgybl Ella, disgybl sydd yn ddosbarth derbyn y cyfnod sylfaen. Mae Ella wedi bod yn rhan o’r dosbarth ers chwe mis, ond fel y nodir yn ei phroffil mae ei chynnydd wedi bod yn gyfyngedig. Yn yr aseiniad yma, trafodir sut i fynd a’r afael a’r rhwystrau sy’n wynebu Ella a sut i gynorthwyo datblygiad hi o fewn fframwaith y cyfnod sylfaen, gan ffocysu ar y datblygiadau cymdeithasol, gwybyddol a corfforol yn benodol. Trwy gydol y traethawd bydd yna gysylltiadau o ddatblygiad Ella i ddamcaniaethau perthnasol gan arbenigwyr.
Cymdeithasol
Mae’r gallu plentyn i gymdeithasu yn hanfodol oherwydd mae’n datblygu sgiliau gyfathrebu, cyd-weithio ag eraill, dangos empathi a datrys problemau neu wrthdaro. Mae hyn yn agwedd pwysig i ystyried o ddatblygiad Ella oherwydd nid yw hi’n dangos ‘gofal a pharch at eraill yn gyson’. Yn yr amgylchedd dosbarth mae modd i ni helpu Ella i wella'r ffordd mae’n ymdrin â phlant ag oedolion eraill trwy amser cylch, gellir gwneud hyn yn wythnosol i ddilyn cynnydd Ella. Dewiswyd grŵp bach o blant, tua 4-6 ohonynt, oherwydd mae hyn yn fwy buddiol i blant sy’n wynebu heriau cymdeithasol, emosiynol neu ymddygiadol (Mosley 2017), fel Ella yn yr achos yma.
Bwriad yr amser cylch yw annog ymddygiad da a chwarae cynhwysol. Felly, mae’n syniad i ddewis y plant mae Ella wedi bod yn chwarae wrth ymyl yn y dosbarth fel rhan o’r grŵp. Yn ogystal â thrafod gofal a pharch, byddai’r amser cylch yn helpu i Ella i symud ymlaen i’r cam nesaf yn y theori ‘Stages of Play’ (Parten 1929). Ar hyn o bryd mae Ella ar y cam i blant 2½ - 3½ sef i chwarae wrth ymyl plant eraill ond heb gyfathrebu gyda nhw, gelwir hyn ‘Parallel Play’. Mae’n bwysig i wneud yr ymdrech i gynorthwyo Ella i gyrraedd y cam nesaf ‘Associative Play’. Ystyr hyn yw bod plant gwir yn ddechrau chwarae gyda’i gilydd, disgwylir hyn am blant oedran Ella.
Gosodwyd thema amser cylch i ‘Beth sy’n gwneud ffrind da?’ gyda’r athro dosbarth yn arwain y drafodaeth gan ofyn i’r plant am ei syniadau nhw. Dechreuwyd trwy ganu caneuon byr oherwydd mae’n ymddangos bod Ella yn mwynhau gwrando ar rigymau, bwriad hyn yw ymlacio hi. Yna bydd y drafodaeth gyda’r plant yn rhoi ei syniadau nhw o ffrind da. Byddai hyn yn addysgu Ella am ofal a pharch gan hefyd annog hi i ymuno gyda’r plant eraill tra bod hi’n chwarae gan ei fod yn dod yn fwy cyfarwydd gyda nhw trwy gynnal sesiynau tebyg yn aml. Mae’r sgwrs amser cylch yma hefyd yn cyfrannu at gyrraedd un o ddisgwyliadau Fframwaith y Cyfnod Sylfaen. Yn ôl Cwricwlwm i Gymru, dylid rhoi cyfleoedd i blant deall yr hyn sy’n gwneud ffrind da (Llywodraeth Cymru 2015).
Gwelais i rywbeth tebyg yn ystod fy niwrnodau pontio. Roedd un plentyn yn anhapus yn gyson ar ôl amser egwyl ar y buarth, felly roedd yr athrawes wedi cyflwyno amser cylch i ddatrys y cwympo allan. Ar ôl cynnal y sesiynau yma yn gyson gwelir bod y plant yn dod i’r arfer i gynnwys a chyd-chwarae a chododd moral y dosbarth.
Yn ôl ei phroffil, mae Ella ddim pob tro yn barod i rannu adnoddau wrth gymryd rhan mewn gweithgareddau chwarae gydag eraill.  Mae’r gallu i rannu a rhoi tro yn bwysig i ddatblygu sgiliau cymdeithasol yn enwedig i blant oedran Ella er mwyn hybu cyd-chwarae. Gellir annog Ella i rannu trwy gynnal gweithgareddau tîm gyda’i chyfoedion. Er enghraifft, bydd tasg coginio yn pwysleisio ar grŵp o blant i weithio gyda’i gilydd i greu, bwyta a glanhau. Byddai tasg fel hyn yn helpu Ella i ddeall pwysigrwydd rhannu a chydweithio ac yn helpu hi i ddysgu trwy ddefnyddio ei synhwyrau wrth ddatblygu sgiliau byw pob dydd, sydd yn rhan bwysig iawn o’r cwricwlwm (Montessori). 
Wrth i’r athro dosbarth trefnu tasgau fel hyn maent yn gweithio o fewn cynllun newydd Llywodraeth Cymru sef Dyfodol Llwyddiannus. Un o ddibenion y cwricwlwm newydd yw creu “gyfranwyr mentrus, creadigol sy’n barod i chwarae ei rhan”. Felly, mae’r dasg coginio i annog Ella i rannu hefyd yn cyrraedd nod y cwricwlwm newydd a datblygu disgyblion yn gymdeithasol.
Gwybyddol
Mae’r agwedd wybyddol o ddatblygiad plant yn hanfodol pwysig oherwydd mae’n gysylltiedig â datblygiad cymdeithasol, emosiynol a chorfforol. Yr elfen wybyddol sy’n datblygu sgiliau llenyddol, ieithyddol, cyfathrebol a dadansoddol. Mae sgiliau gwybyddol plant yn datblygu yn syth gan ei fod yn dechrau dysgu o enedigaeth (Montessori). Felly mae datblygiad gwybyddol y plant wedi dechrau ers sbel erbyn iddyn nhw gyrraedd oedran Ella, ac mae cyfrifoldeb gyda’r athro dosbarth i gynorthwyo’r plant i ddatblygu ym mhellach. Dyletswydd yr athro yw i strwythuro ardaloedd chwarae’r dosbarth i ysgogi synhwyrau'r plant. Gwelais i hyn yn ystod fy mhrofiad pontio. Roedd yr ystafell wedi ei gwahanu i sawl rhan gydag ardaloedd ysgrifennu, tywod/dwr, paentio, mathemateg , chwarae rôl, darllen a chyfrifiaduron. Mae’r ystod o ddewisiadau yma yn bwysig i’r plant gan roi’r rhyddid iddyn nhw i ddewis ble maen nhw eisiau chwarae.  It should be well organized, comfortable, and personable and offer a variety of manipulates for cognitive, social, emotional, and physical development (Catron & Allen, 2007).
Ni all Ella, yn ôl ei phroffil, bwyntio at ddeg gwrthrych a’u cyfrif yn gywir. Mae modd i ni wella sgiliau cyfri Ella trwy weithgareddau sy’n ailadrodd. Gyda help aelod o staff yn y dosbarth, gellir gwneud ymarferion cyfri gydag Ella yn aml i ddatblygu ei sgiliau cyfri. Trwy wneud hyn yn gyson bydd Ella yn cryfhau ei sgiliau gwybyddol ac yn dysgu sut i gyfri’r gwrthrychau hyd at deg. Theori Hull sy’n dweud mai’r broses o ailymweld a gwybodaeth sy’n sbarduno’r ymennydd (Weibell 2011).  Un dasg i wneud gydag Ella yw cyfri allan darnau lego ac i drefnu yn ôl lliw. Er enghraifft gyda’r gorchymyn o’r athro dosbarth i gyfri allan deg darn coch a rhoi i un ochr, wedyn i gyfri allan deg darn glas a pharhau gyda’r lliwiau arall. Gyda’r athro dosbarth yn eistedd wrth ei ymyl i gynorthwyo hi, bydd y dasg yma yn datblygu sgiliau mathemategol Ella wrth iddi hi hefyd dechrau didoli’r gwrthrychau.

Corfforol
Mae datblygiad corfforol yn bwysig iawn i ddatblygiad plant gan ei fod yn gysylltiedig â datblygiadau eraill. Trwy ddatblygu sgiliau corfforol gellir datblygu sgiliau gwybyddol a chymdeithasol ym mhellach. Mae rhaid i blant yn ei blynyddoedd cynnar gallu datblygu yn gorfforol, rydym yn ystyried y datblygiad corfforol mewn dau rhan sef y sgiliau echddygol bras a sgiliau echddygol manwl.
Yn ôl ei phroffil, mae’r athro dosbarth yn pryderu am ei ddatblygiad corfforol. Nid yw Ella yn gallu mynd lan a lawr grisiau ar ei phen ei hun ac mae’n ymddangos yn simsan ar ei thraed. Yn ychwanegol i hyn, ni all Ella hopian ar un troed yn gyson. Mae hyn yn cael ei ystyried fel rhan o ddatblygiad sgiliau echddygol bras gan ei fod yn ddibynnol ar gyhyrau mawr y corff. Yn ystod gwersi ymarfer gorfforol yw’r adeg gorau i ffocysu ar ddatblygiad corfforol Ella. Trwy chwarae’r gêm ‘goleuadau traffig’ bydd rhaid i Ella dilyn gorchmynion yr athro dosbarth i ymateb i’r lliw golau traffig sy’n cael ei ddweud. Er enghraifft, pryd mae gwyrdd yn cael ei alw bydd rhaid i’r plant rhedeg, oren bydd rhaid hopian ar un troed a coch i stopio. Mae’r gêm yma yn helpu Ella i ddysgu sut i reoli symudiadau’r corff a datblygu sgiliau cydsymud i weithio yn yr amgylchedd, sydd yn rhan o Fframwaith y Cyfnod Sylfaen (2015).
Mae Ella wedi dangos ei bod hi’n cael anawsterau gyda sgiliau echddygol manwl, sef gweithredoedd gyda chyhyrau llai fel ei ddwylo. Ar hyn o bryd, nid yw Ella wedi dewis llaw bendant ac ni all ddynwared llinellau igam-ogam, yn ôl ei phroffil. Hefyd, mae Ella gallu dal pensil gyda gafael pedwar bys ar led a sgriblo ar bapur. Gellir datblygu hyn trwy ddefnyddio technegau ‘finger gym’. Bwriad ‘finger gym’ yw cryfhau a datblygu'r cyhyrau yn eich dwylo gydag ymarferion gwahanol er mwyn. Bydd Ella yn sicr yn elwa o hyn oherwydd mae hi’n gweld yn anodd rheoli pensil.
Ffordd arall i helpu Ella dod yn fwy cyfarwydd ag ysgrifennu a llunio yw gwneud tasgau paentio gyda dwylo. Roedd plant yn yr ysgol yn ystod fy nghyfnod pontio yn paentio ei ddwylo a gwasgu ar gerdyn i greu cardiau Nadolig. Gan ddefnyddio cledr ei ddwylo fel coeden, a’i olion bysedd fel yr addurniadau, roedd rhaid i’r plant rheoli dwylo ei hun i ddilyn cyfarwyddiadau'r athro i greu siâp y goeden.
Byddai tasg fel hyn yn ddosbarth derbyn Ella yn fuddiol iawn iddi hi i ddatblygu ei sgiliau ysgrifenedig, ac mae plant yn dysgu’n gorau o brofiadau ymarferol (Vygotsky 1962).
Casgliad
Ar ôl adolygu ei phroffil disgybl, mae’n amlwg bod angen magu hyder Ella er mwyn annog hi i gymryd rhan yn llawn mewn gweithgareddau'r dosbarth a bywyd ysgol. Mae hi’n ferch hapus a phoblogaidd yn y dosbarth ond mae ei ddiffyg datblygiad cymdeithasol yn rhwystro hi rhag ymuno a grwpiau eraill o blant. Ond fel ei ddatblygiad corfforol a gwybyddol mae angen gwneud yn siŵr bod Ella yn cael datblygu ar gyflymder sydd yn ei siwtio hi. 
Credaf fod yna pethau ar goll o broffil Ella bydd yn helpu ni i ddeall hi, ei anghenion a’i phersonoliaeth yn well. Does dim digon o fanylder yn yr agweddau dysgu i fesur ble mae Ella o ran deilliannau ym mhob maes ar hyn o bryd. Gall hyn helpu ni i fesur cynnydd Ella.
 Rwyf yn awgrymu dylai’r athro dosbarth cymryd y cyfrifoldeb i drefnu cyfarfod a rhieni Ella er mwyn cael gwybodaeth ychwanegol amdani hi. Bydd gwell dealltwriaeth o amgylchedd Ella tu allan i’r ysgol megis os oes brodyr neu chwiorydd ganddi, y gweithgareddau mae hi’n mwynhau gwneud tu allan i’r ystafell dosbarth a beth yw ei diddordebau hi. Byddai hyn yn helpu i drefnu gweithgareddau yn y dosbarth sydd yn apelio’n fwy i Ella, gan ei bod hi ddim yn dangos llawer o ddiddordeb ar hyn o bryd felly mae hyn yn ei gwneud yn fwy anodd i ddatblygu ei sgiliau.

